Komission asetus (EY) N:o 3127/94, annettu 20 päivänä joulukuuta 1994, yhteisön sianruhojen luokitusasteikon yksityiskohtaisista soveltamissäännöistä annetun asetuksen (ETY) N:o 2967/85 muuttamisesta



Virallinen lehti nro L 330 , 21/12/1994 s. 0043 - 0044

Suomenk. erityispainos Alue 3 Nide 65 s. 0092

Ruotsink. erityispainos Alue 3 Nide 65 s. 0092



KOMISSION ASETUS (EY) N:o 3127/94, annettu 20 päivänä joulukuuta 1994, yhteisön sianruhojen luokitusasteikon yksityiskohtaisista soveltamissäännöistä annetun asetuksen (ETY) N:o 2967/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianliharuhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84(1), sellaisena kuin se on viimeksi muutettuna asetuksella (EY) N:o 3513/93(2), ja erityisesti sen 5 artiklan 1 kohdan, sekä katsoo, että asetuksessa (ETY) N:o 3220/84 säädetään sianruhojen osittaisen leikkelyn käytöstä punaisten poikkijuovaisten lihasten kokonaispainon laskemiseksi; komission asetuksessa (ETY) N:o 2967/85(3) on tarpeen esitellä uusi arviointimenetelmä ja erityisesti leikattavien ruhojen lukumäärä ja uusi leikkelymenetelmä; osittaisen leikkelyn käyttö aiheuttaa muutoksen arvioinnin tilastolliseen enimmäisvirhepoikkeamaan, on tarpeen parantaa uusien luokittelumenetelmien lupamenettelyä säätämällä kaksiosaisesta pöytäkirjasta ja selvittämällä yksityiskohtaisesti, mitkä osat siinä on oltava, ja tässä asetuksessa säädetyt toimenpiteet ovat sianliha-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2967/85 seuraavasti: 1) Korvataan 3 artikla seuraavasti: "3 artikla 1) Ruhojen vähärasvaisen lihan osuuden arviointimenetelmä, joka on sallittu asetuksen (ETY) N:o 3220/84 2 artiklan 3 kohdan mukaiseksi luokittelumenetelmäksi, perustuu kyseisellä arviointimenetelmällä kansallisen tai paikallisen siantuotannon edustavaan otokseen ja 50 ruhon vähimmäiskokoon, jonka vähärasvaisen lihan osuus todetaan liitteessä I olevan leikkelymenetelmän mukaisesti yhdistettynä nopeaan kansallisella asteikolla määriteltyyn ruhojen arviointimenetelmään, käyttäen kaksoisregressiota tai muuta tilastollisesti testattua menetelmää siten, että saatujen tulosten luotettavuus on vähintään sama kuin 120 ruhon osalta saatu tulos, kun käytetään liitteessä I olevaa menetelmää ja standardiregressiomenetelmää. 2) Luokittelumenetelmien salliminen edellyttää lisäksi sitä, että virheiden neliöllinen keskipoikkeama mitattuna nollassa on alle 2,5. 3) Jäsenvaltiot ilmoittavat komissiolle pöytäkirjan muodossa luokittelumenetelmistä, joiden soveltamisen ne toivovat sallittavan alueellaan, esittelevät leikkelykokeen ja ilmoittavat ne periaatteet, joihin nämä menetelmät perustuvat, sekä käytetyt vähärasvaisen lihan prosentin arviointiyhtälöt. Pöytäkirjan on oltava kaksiosainen ja siinä on oltava liitteessä II olevat osat. Pöytäkirjan ensimmäinen osa jätetään komissiolle ennen leikkelykokeen alkua. Luokittelumenetelmien soveltaminen jäsenvaltion alueella sallitaan asetuksen (ETY) N:o 2759/75 24 artiklan menettelyn mukaisesti ja pöytäkirjan perusteella. 4) Luokittelumenetelmien soveltamisen on vastattava kaikilta osiltaan yhteisön lupapäätöksen kuvauksen sisältöä." 2) Korvataan asetuksen (ETY) N:o 2967/85 liitteet I ja II tämän asetuksen liitteillä. 2 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1994. Komission puolesta René STEICHEN Komission jäsen (1) EYVL N:o L 301, 20.11.1984, s. 1 (2) EYVL N:o L 320, 22.12.1993, s. 5 (3) EYVL N:o L 285, 25.10.1985, s. 39 LIITE "LIITE I 1 Vähärasvaisen lihan pitoisuuden arvioiminen perustuu neljän pääleikkuun dissektioon. Leikkely tehdään viitemenetelmän mukaisesti. 2 Vähärasvaisen lihan viiteosuus lasketaan seuraavasti: y = 1,3 × 100 × >NUM>Fileen paino + lavan, ulkofileen, kinkun ja rinnan vähärasvaisen osan paino (myös peitinkalvot)/ >DEN>Fileen paino + dissektoitujen leikkeiden paino + jäämäleikkeiden paino Näiden neljän muiden kuin vähärasvaisten osan paino lasketaan vähentämällä neljän pääleikkuun muiden kuin vähärasvaisten osien kokonaisuuden paino näistä ennen dissektiota. LIITE II 1 Pöytäkirjan ensimmäisessä osassa on oltava yksityiskohtainen kuvaus leikkelykokeesta ja erityisesti - mainittava koeaika ja suunniteltu aikataulu lupamenettelyn kokonaisuudelle, - mainittava teurastamojen määrä ja tilanne, - hankittava kyseisen "de foro" -populaation kuvaus arviointimenetelmällä, - sisällettävä käytettyjen tilastollisten menetelmien mukainen näytteenottomenetelmän kuvaus, - sisällettävä kansallisen nopean menetelmän kuvaus, - mainittava käytettävien ruhojen tarkka esittely. 2 Pöytäkirjan toisessa osassa on oltava yksityiskohtainen kuvaus leikkelykokeen tuloksista ja erityisesti - sisällettävä käytettyjen tilastollisten menetelmien mukainen näytteenottomenetelmän kuvaus, - mainittava käytettävä tai muutettava yhtälö, - annettava tulosten numeerinen ja graafinen kuvaus, - sisällettävä uuden laitteiston kuvaus, - mainittava sikojen enimmäispaino, johon uutta menetelmää voidaan käyttää, sekä kaikki muut menetelmän käytännön soveltamisessa noudatettavat rajat."